ປ. Obama ຮຽກຮ້ອງໃຫ້ ທ່ານ Abbas ຮັບເອົາຂອບ ເພື່ອ ເຈລະຈາກັນຕື່ມ (ວີດີໂອ)
ໃນ​ການ​ພົບປະ​ທີ່ທຳນຽບຂາວ ທ່ານ Obama ​ໄດ້​ຮຽກຮ້ອງ​ໃຫ້ ທ່ານ Abbas ຈົ່ງ​ທຳການຕັດສິນ​ໃຈ ​ທີ່ຍາກລຳບ​າກ​ ​ແລະ​ຮັບ​ເອົາ​ຄວາມສ່ຽງ​ ໃນການມີສັນຕິພາບ ​ກັບກັບອິສຣາ​ແອ​ລ.
ລັດຖະມົນຕີຕ່າງປະເທດ ສະຫະລັດ ທ່ານ John Kerry ມີແຜນທີ່ຈະດຳເນີນ ການຊຸກຍູ້ໄປໜ້າກ່ຽວກັບການເຈ ລະຈາສັນຕິພາບ ລະຫວ່າງ ອິສຣາແອລ ແລະ ປາແລສ ຕາຍ ໃນບໍ່ເທົ່າໃດວັນຈະມາເຖິງນີ້ ຫລັງຈາກທ່ານແລະ ປະທານາທິບໍດີ Barack Obama ໄດ້ພົບກັບປະທານາ ທິບໍດີ ປາແລສຕາຍ ທ່ານ Mahmoud Abbas ເຈົ້າໜ້າທີ່ຂັ້ນສູງ ຂອງກະຊວງການຕ່າງປະເທດ ສະຫະລັດ ຄົນນຶ່ງ ກ່າວໃນຕອນແລງວັນຈັນວານນີ້ວ່າ ທ່ານ Kerry ແລະ ທ່ານ Abbas ໄດ້ພົບປະກັນເປັນເທຶ່ອທີສອງເພື່ອ “ແລກປ່ຽນຄວາມຄິດເຫັນ” ແລະໂອ້ລົມ ກ່ຽວກັບຊ່ອງທາງ ທີ່ ອາດເປັນໄປໄດ້ ໃນການເຈລະຈາສັນຕິພາບ ຢູ່ໃນການພົບປະກ່ອນໜ້ານີ້ ທີ່ທຳນຽບຂາວ ທ່ານ Obama ໄດ້ຮຽກຮ້ອງໃຫ້ ທ່ານ Abbas ຈົ່ງທຳການຕັດສິນໃຈທີ່ຍາກລຳບາກນີ້ ແລະຮັບເອົາຄວາມສ່ຽງໃນການມີ ສັນຕິພາບກັບກັບອິສຣາແອລ ທ່ານ Obama ກ່າວວ່າ : “ເປັນສິ່ງທີ່ຍາກລຳບາກຫຼາຍ ເປັນເລື່ອງທີ່ທ້າທາຍທີ່ສຸດ ພວກເຮົາຕ້ອງໄດ້ທຳການຕັດສິນໃຈທີ່ຫຍຸ້ງຍາກລຳບາກ ຈຳນວນນຶ່ງທາງ ດ້ານການ ເມືອງ ແລະຄວາມສ່ຽງ ຖ້າຫາກວ່າພວກເຮົາຢາກສາມາດກ້າວໄປໜ້າໄດ້ ” ສ່ວນທ່ານ Abbas ກ່າວວ່າ ທ່ານຕ້ອງການຢາກເຫັນ ອິສຣາແອລ ທຳການປ່ອຍໂຕ ຕາມໝາຍກຳນົດ ພວກນັກໂທດປາແລສຕາຍກຸ່ມສຸດທ້າຍ ທ່ານ Abbas ກ່າວວ່າ : ທ່ານ ປະທານາທິບໍດີ ພວກເຮົາໄດ້ມີການຕົກລົງກັບ ອິສຣາ ແອລທີ່ໄກ່ເກ່ຍໂດຍທ່ານ Kerry ກ່ຽວກັບການປ່ອຍໂຕບັນດານັກໂທດຊຸດທີສີ່ ແລະ ພວກເຮົາຫວັງວ່າ ຊຸດທີສີ່ນີ້ ຈະຖືກປ່ອບໂຕໃນວັນທີ 29 ເດືອນມີນານີ້ ເພາະວ່າເລຶຶ້ອງ ດັ່ງກ່າວຈະສະແດງໃຫ້ເຫັນເຖິງ ຄວາມປະທັບໃຈອັນໜັກ ແໜ້ນ ກ່ຽວກັບການເຮັດແທ້ ທຳຈິງ ໃນການດຳເນີນຄວາມພະຍາຍາມທັງຫລາຍ ເພື່ອບັນລຸສັນຕິພາບ ” ນອກນັ້ນທ່ານ Obama ຍັງໄດ້ກົດດັນໃຫ້ ນາຍົກລັດຖະມົນຕີ ອິສຣາແອລ ທ່ານ Benjamin Netanyahu ຈົ່ງດຳເນີນການຕໍ່ໄປກ່ຽວກັບ ການປ່ອຍນັກໂທດແລະ ກ່າວ ວ່າ ທຸກຝ່າຍຈະຕ້ອງມີການຜ່ອນສັ້ນຜ່ອນຍາວ ເພື່ອຈະບັນລຸສັນຕິພາບໄດ້